મુંબઇ મહાનગર પાલિકા દ્વારા કમલા મીલની ઘટના બાદ શહેરમાં થયેલા ગેરકાયદેસર બાંધકામોને હટાવવાની કામગીરી જોરશોરથી ચાલી રહી છે. તેની કામગીરીમાં ભાજપના સાંસદ શત્રુઘ્ન સિન્હા પણ આવી ગયા હતા. શત્રુઘ્ન સિન્હાના મુંબઇના જુહૂ સ્થિત 8 માળના બંગલામાં છતની ઉપર ગેરકાયદેસર એક ઓફિસ, ટોયલેટ અને મંદિર બનાવવામાં આવ્યું હતું. તેને બીએમસી દ્વારા બુલડોઝરથી ખસેડવામાં આવ્યું હતું. આ કામગીરી વખતે શત્રુધ્ન સિન્હા ઘરે હાજર હતા અને એમણે બીએમસીના કામમાં પુરો સહયોગ પણ આપ્યો હતો.